El Museu de Ceràmica de Paterna organitza un Wiki-Taller per a aprendre a editar en Wikipedia
11/02/2016

# El Museu de Ceràmica de Paterna organitza un Wiki-Taller per a aprendre a editar en Wikipedia

[![Imagen del Museo Municipal de Cerámica de Paterna](/images/noticias/2016/02/museo.jpg)](/images/noticias/2016/02/museo.jpg)

11.02.2016

Aquest taller forma part de la nova programació del Museu per al pròxim trimestre i té la història de Paterna com a protagonista

En l'equador de l'hivern, el Museu Municipal de Ceràmica de Paterna arranca aquest dissabte la programació de primavera amb el Wiki-Taller, un taller pràctic per a prendre a editar en la Wikipedia.

Un grup d'editors experimentat del col•lectiu Amical Wikimedia seran els encarregats d'impartir aquesta interessant activitat, que se celebrarà de 10 a 13 hores en la Plaça del Poble, i mitjançant la qual ensenyaran a tots els participants a editar en aquesta gran enciclopèdia digital al mateix temps que promouen la col•laboració i l'ús correcte d'aquesta web universal.

“Amb la realització d'aquest taller volem aconseguir que els assistents col•laboren amb el Museu en l'edició d'informació vinculada al patrimoni monumental, històric i arqueològic de Paterna”, ha apuntat la regidora de Tradicions, Cultura i Foc, Paqui Periche al mateix temps que ha ressaltat “la importància que els veïns participen activament en la promoció de la riquesa cultural del municipi”.

Per a participar en el Wiki-Taller, cada assistent haurà d'aportar el seu ordinador portàtil i haver-se registrat prèviament com a usuari de la Wikipedia. Per la seua banda, l'organització facilitarà la xarxa wifi.

Aquest taller forma part de la nova programació del Museu de Ceràmica per al pròxim trimestre que, sota el títol de “Primavera en el Museu”, ensenyarà als veïns i veïnes, a través de l'entreteniment i la creativitat, la història i les tradicions de Paterna.